**MUNICIPIUL SATU MARE**

**CABINET PRIMAR**

Nr. 4109/20.01.2021

În temeiul prevederilor art. 136 alin. (1) din Ordonanța de Urgență a Guvernului nr. 57/2019 privind Codul administrativ, îmi exprim inițiativa în promovarea unui proiect de hotărâre având ca obiect „transmiterea în folosință gratuită în favoarea Autorității pentru Administrarea Sistemului Național Antigrindină și de Creștere a Precipitațiilor a suprafeței de 798 mp teren, înscris în CF 159720 Satu Mare”

În susținerea căruia formulez prezentul

**REFERAT DE APROBARE**

Ministerul Agriculturii și Dezvoltării Rurale - Autoritatea pentru Administrarea Sistemului Național Antigrindină și de Creștere a Precipitațiilor solicită acordarea în folosință gratuită a terenului în suprafață de 798 mp, înscris în CF nr.159720 Satu Mare, situat în Zona Industrială Sud, prin adresa nr. 55690/28.12.2020, în vederea construirii Punctului de Comandă în favoarea unității de combatere a grindinei și creșterea precipitațiilor. Punctul de comandă va cuprinde: sediul central, depozitul logistic și gard de împrejmuire.

Proiectul de hotărâre propus spre dezbaterea și aprobarea consiliului local se încadrează prevederilor art. 866 și ale art. 874 alin. (1) din Codul civil, ale art.362 din O.U.G. nr. 57/2019 privind Codul administrativ și ale 98 lit.c) din Legea nr. 173/2008 privind intervențiile active în atmosferă.

Date fiind considerentele ce preced, pentru a respecta prevederile legale în vigoare propun spre analiză şi aprobare Consiliului local al municipiului Satu Mare prezentul proiect de hotărâre.

**INIŢIATOR PROIECT**

PRIMAR

Kereskényi Gábor

Redactat: Corina Seres/ 2 ex